Câștigătoarea concursului Miss World 2024 e din Cehia. România nu a prins Top 12
- Emma Cristescu
- 9 martie 2024, 21:11
Pe 9 martie a avut loc finala concursului Miss World 2024, la Jio World Convention Center din Mumbai, India. România nu a intrat în top 40.
Miss World 2024 a fost câștigat de Krystyna Pyszková, din Republica Cehă. Finala concursului s-a defășurat sâmbătă, 9 martie, începând cu ora 16.00 a României, la Jio World Convention Center din Mumbai, India.
Au fost selectate concurentele din Top 40. Dintre acestea, juriul a desemnat finalistele top12: Miss World din Brazilia, Republica Dominicană, Trinidad Tobago, Botswana, Mauritius, Uganda, Republica Cehă, Anglia, Spania, Australia, India și Liban. După o nouă selecție, reprezentantele Australiei, Mauritius, Spaniei și Republicii Dominicane nu au mai intrat în top 8.
Câștigătoarea Miss World 2024
Krystyna Pyszková, din Republica Cehă, este cea de-a 71-a Miss World. Tânăra de 24 de ani este studentă la două facultăți, Drept și Administrarea Afacerilor, dar și voluntară și model internațional. Ea a fondat Fundația Krystyna Pyszko și continuă să sprijine activitatea de acolo.
Câștigătoarea a deschis o școală de engleză pentru copiii defavorizați în Tanzania, unde a făcut și ea voluntariat.
Noua deținătoare a titlului Miss World este a treia câștigătoare a unei coroane de concurs "Big 4" pentru Republica Cehă. În 2012, țara europeană a câștigat coroana Miss Earth, prin Tereza Fajksová. Miss World face parte din concursurile de elită "Big 4" din lume, alături de Miss Univers, Miss International și Miss Earth.
Tot sâmbătă, la Mumbai, indianca Nita Ambani a obținut premiul Miss World pentru acțiuni umanitare. Fosta câștigătoarea este Karolina Bielawska din Polonia. Aceasta a câștigat titlul pe 16 martie 2022 la San Juan, în Puerto Rico, iar în 2023 nu s-a mai organizat, urmare a întârzierii precedentei ediții.
România n-a ajuns în topuri la Miss World
Miss România, Ada Maria Ileana, a pășit cu dreptul în competiție, la probele sportive și la proba de talent, cu piesa "Lie, Ciocârlie". La proba Top Model, ea a prezentat creația lui Pavel Kroyman, un designer din Republica Moldova.
Cine este Ada Maria Ileana
Bucureșteanca Ada Maria Ileana a participat la mai multe competiții internaționale de frumusețe: Miss International 2022 în Japonia, Miss Tourism International 2018 în Malaezia și Miss Tourism World în China. Are mai multe titluri în palmares, printre care Miss World România 2023 și Miss Internațional România 2022.
Reprezentanta României are 26 de ani, este profesor de limbă engleză, certificată Cambridge. A absolvit un master în Politici Publice la University College London. Este licențiată în Studii de Securitate și este pasionată de relații internaționale și diplomație. Cu toate astea, ea n-a reușit să câștige marele premiu, potrivit Adevărul.